open-index/open-wikipedia-markdown huggingface dataset:
కిలోగ్రాము

**కిలోగ్రాము** (Kilogram:గుర్తు **kg**) అనేది 1000 గ్రాముల బరువుకి సమానం. ఇది మెట్రిక్ పద్ధతిలో బరువు (భారాన్ని) కొలవడానికి వాడే కొలమానం.
* మొదట్లో, కిలోగ్రాము అంటే ఒక లీటరు నీటి యొక్క బరువు (మంచు ద్రవీభవన స్థానం వద్ద) అని అనుకునేవారు.
* సా. శ. 1799 నుండి, పేరిస్ లో దాచిన ఒక ప్లేటినం స్థూపం బరువుని కిలోగ్రాముకి  ప్రమాణంగా వాడేవారు.
* తరువాత, 20 మే 2019 నుండి కిలోగ్రాముని ప్రాధమిక స్థిరాంకాల (fundamental physical constants) ద్వారా - ప్రత్యేకించి ప్లాంక్ స్థిరాంకం ఉపయోగించి - నిర్వచించేరు.
## బరువు, గరిమ (లేదా ద్రవ్యరాసి)
భౌతిక శాస్త్రంలో బరువు లేదా భారము (weight), గరిమ లేదా ద్రవ్యరాసి (mass) అనే రెండు సంబంధిత భావాలు ఉన్నాయి. పదార్థం ఎంత ఉందో చెప్పేది గరిమ. గరిమ అనేది పదార్థం యొక్క జడత్వ లక్షణాన్ని (inertial property) చెబుతుంది. జడత్వం అంటే ఏమిటి? స్థిరంగా ఉన్నప్పుడు కదలడానికి సుముఖత చూపకపోవడం, కదులుతూన్నప్పుడు ఆగడానికి సుముఖత చూపకపోవడం. దీనినే స్థావరజంగమాత్మక లక్షణం అని కూడా అంటారు. బరువు (weight) అనేది స్థానికంగా ఉన్న గురుత్వాకర్షక బలం (gravitational force) మీద ఆధారపడి ఉంటుంది. ఒకే వస్తువు ఎక్కువ గురుత్వాకర్షక బలం ఉన్న క్షేత్రంలో ఎక్కువ బరువు తూగుతుంది; అదే వస్తువు తక్కువ గురుత్వాకర్షజక బలం ఉన్న క్షేత్రంలో తక్కువ బరువు తూగుతుంది. రెండు సందర్భాలలో గరిమ (ద్రవ్యరాసి) ఒక్కటే కాని బరువులో తేడా! ఈ తేడాని సుబోధకం చెయ్యడానికి నిత్యజీవితంలో తారసపడే రెండు పరికరాలని చూద్దాం. మొదటి  బొమ్మలో స్ప్రింగు ఉన్న భారమాపకం (బొమ్మ చూడండి) లోని తొట్టెలో పెట్టిన వస్తువు బరువు (weight) ని బట్టి స్ప్రింగు పొడుగు తగ్గుతుంది. రెండవ బొమ్మ త్రాసులో రెండు తక్కెడలు ఉన్నాయి కదా. రెండింటి మీద ప్రసరించే భూమ్యాకర్షక బలం రద్దు అయిపోయింది కనుక మనం తూచే వస్తువ యొక్క గరిమ తెలుస్తుంది.
దస్త్రం:1kg with creditcard.JPG|alt=|వ్యాపారస్తులు వాడే కిలోగ్రాము ఇనప గుండు (*weight*)
దస్త్రం:Kitchen scale 20101110.jpg|alt=|బరువుని తూచే సాధనం – గురుత్వాకర్షక బలం స్ప్రింగుని కురచ చేస్తుంది.
దస్త్రం:HK Museum of History Steelyard balance.JPG|alt=|గరిమ (*mass*) ని తూచే సాధనం – గురుత్వాకర్షక బలం రెండు పళ్ళేల మీద సమానంగా ఉంటుందిక కనుక రద్దు అయిపోతుంది.


## అంతర్జాతీయ స్థాయీకరణ
బరువుని తూచడానికి ప్రపంచవ్యాప్తంగా ఒక సుస్థిరమైన అవగాహన ఉండడం అవసరం అని చాల కాలం కిందటే గుర్తించేరు. ఈ సుస్థిరమైన ప్రమాణం భౌతికమైన పదార్థాల మీద కాకుండా సహజసిద్ధమైన స్థిరాంకాల మీద ఆధారపడితే బాగుంటుందని సర్వులూ ఒక ఆమోదానికి వచ్చేరు. అందుకని కిలోగ్రాము బరువుని ప్లాంక్ స్థిరాంకం (h) తో ముడి పెట్టేరు. ఈ ప్లాంక్ స్థిరాంకం (h) ఒక తేజాణువు (photon) యొక్క శక్తిని (energy, E), దాని తరచుదనాన్ని (frequency, f) సమీకరిస్తుంది:  E = h f . ఈ ప్లేంక్ స్థిరాంకం విలువ సెకండు ఒక్కంటికి, చదరపు మీటరు ఒక్కంటికి  6.626069 x 10{-34} అని మనకి తెలుసు. ఇహ సెకండుని, మీటరుని ఖచ్చితంగా కొలవ గలిగితే కిలోగ్రాము విలువ కట్టవచ్చు.

సీజియం-133 అనే మూలకం ఒక నిర్ధేశించిన శక్తిని విడుదల చెయ్యడానికి పట్టే కాలం "సెకండు" (second) అనుకోమన్నారు. శూన్యంలో కాంతి ఒక సెకండు వ్యవధిలో ప్రయాణం చేసే దూరంలో (1/299,792,458) వ భాగం ఒక మీటరు అనుకోమన్నారు. సెకండు, మీటరు తెలిశాయి కనుక కిలోగ్రాము విలువ కట్టడం కష్టణం కాదు.

## మూలాలు

వర్గం:భౌతిక శాస్త్రం
సుంకే ర‌విశంక‌ర్

**సుంకే ర‌విశంక‌ర్** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున చొప్పదండి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
రవిశంకర్ 1970, జూన్ 30న రాఘవులు, రాజమ్మ దంపతులకు తెలంగాణ రాష్ట్రం, కరీంనగర్ జిల్లా, గంగాధర మండలంలోని బూరుగుపల్లి గ్రామంలో జన్మించాడు. 1986లో పదవ తరగతి పూర్తిచేసి, బిఏ వరకు చదువుకున్నాడు. కొంతకాలం ఉపాధ్యాయుడిగా పనిచేసి, తరువాతికాలంలో విద్యాసంస్థలు స్థాపించాడు. కరీంనగర్ జిల్లా ప్రైవేట్ కళాశాలల అధ్యక్షుడిగా కూడా పనిచేశాడు.

## వ్యక్తిగత జీవితం
రవిశంకర్ కు దీవనతో వివాహం జరిగింది. వారికి ఒక కుమారుడు, ఇద్దరు కుమార్తెలు.

## రాజకీయ విశేషాలు
2001 తెలంగాణ ఉద్యమంలో కేసీఆర్ గారి నాయకత్వంలో పనిచేయడం ప్రారంభించారు. 2009లో ప్రజా రాజ్యం పార్టీలో తన రాజకీయ జీవితాన్ని ప్రారంభించిన రవిశంకర్, 2010లో తెలంగాణ రాష్ట్ర సమితి సొంత ఇంటికి తిరిగి వచ్చాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి కాంగ్రెస్ పార్టీ అభ్యర్థి మేడిపెల్లి సత్యంపై 42,127 ఓట్ల అధిక్యంతో గెలుపొందాడు. ఆయన 2023లో  జరిగిన తెలంగాణ శాసనసభ ఎన్నికల్లో చొప్పదండి నియోజకవర్గం నుండి బీఆర్ఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మేడిపల్లి సత్యం చేతిలో 37,439 ఓట్ల తేడాతో ఓడిపోయాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1970 జననాలు
వర్గం:కరీంనగర్ జిల్లా వ్యక్తులు
వర్గం:కరీంనగర్ జిల్లా ఉపాధ్యాయులు
వర్గం:కరీంనగర్ జిల్లా రాజకీయ నాయకులు
ఫాలోయింగ్ (1998 సినిమా)

**ఫాలోయింగ్** 1998లో విడుదలైన క్రైం థ్రిల్లర్ సినిమా. క్రిస్టొఫర్ నొలన్ దర్శకత్వం వహించిన ఈ చిత్రంలో జెరెమీ థియోబాల్డ్, అలెక్స్ హా, లూసీ రస్సెల్, జాన్ నోలన్ తదితరులు నటించారు.

## కథా నేపథ్యం
అపరిచితులని అనుసరిస్తూ లండన్ వీధుల చుట్టూ ఒక యువకుడు, ఆండర్ వరల్డ్ చేతిలో చిక్కకునే నేపథ్యంలో ఈ చిత్రం తెరకెక్కించబడింది.

## నటవర్గం

* జెరెమీ థియోబాల్డ్
* అలెక్స్ హా
* లూసీ రస్సెల్
* జాన్ నోలన్
* డిక్ బ్రాడ్సెల్
* గిల్లియన్ ఎల్-కడి
* జెన్నిఫర్ ఏంజెల్
* నికోలస్ కార్లోటీ
* డారెన్ ఓర్మాండి
* గై గ్రీన్వే
* టస్సోస్ స్టీవెన్స్
* ట్రిస్టాన్ మార్టిన్
* రెబెక్కా జేమ్స్
* పాల్ మేసన్
* డేవిడ్ బోవిల్

## సాంకేతికవర్గం
* రచన, దర్శకత్వం: క్రిస్టొఫర్ నొలన్
* నిర్మాత: క్రిస్టొఫర్ నొలన్, జెరెమీ థియోబాల్డ్,
* సంగీతం: డేవిడ్ జులాన్
* ఛాయాగ్రహణం: క్రిస్టొఫర్ నొలన్
* కూర్పు: గారెత్ హీల్, క్రిస్టొఫర్ నొలన్
* నిర్మాణ సంస్థ: నెక్ట్స్ వేవ్ ఫిల్మ్స్
* పంపిణీదారు: మొమెంటం పిక్చర్స్

## ఇతర వివరాలు
# ఇది దర్శకుడిగా క్రిస్టొఫర్ తొలిచిత్రం. దీనిని 16ఎంఎం ఫిల్మ్ స్టాక్ లో లండన్ లోని తన ఇంటిలో, స్నేహితుల ఇళ్ళలో చిత్రీకరించాడు.
# క్రిస్టొఫర్ ఈ చిత్రానికి దర్శకత్వం వహించడంతోపాటు రచన, సినిమాటోగ్రఫీ, సహ నిర్మాణ బాధ్యతలు నిర్వర్తించాడు.
# భారీ లైటింగ్ పరికరాలను వాడకుండా, అందుబాటులో ఉన్న లైట్ల వాడబడ్డాయి.
# 2012, డిసెంబర్ 11న ది క్రైటీరియన్ కలెక్షన్ వారిచే నార్ అమెరికాలో ఈ చిత్రం యొక్క బ్లూ-రే, డివిడి విడుదల అయింది.

## అవార్డులు
# ఈ చిత్రం రోటర్డామ్ ఇంటర్నేషనల్ ఫిల్మ్ ఫెస్టివల్ లో టైగర్ అవార్డు గెలుచుకుంది.
# శాన్ ఫ్రాన్సిస్కో ఇంటర్నేషనల్ ఫిల్మ్ ఫెస్టివల్ లో "ఉత్తమ ఫస్ట్ ఫీచర్" బహుమతి వచ్చింది.
# స్లాండన్స్ ఫిల్మ్ ఫెస్టివల్ లో గ్రాండ్ జ్యూరీ బహుమతి వచ్చింది.

## మూలాలు

## ఇతర లంకెలు
*
*''Following: Nolan Begins'' an essay by Scott Foundas at the Criterion Collection
వోడితల సతీష్ కుమార్

**వోడితల సతీష్ కుమార్**, తెలంగాణ రాష్ట్రానికి చెందిన రాజకీయ నాయకుడు, విద్యావేత్త. ప్రస్తుతం భారత్ రాష్ట్ర సమితి పార్టీ తరపున హుస్నాబాద్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. సింగాపూర్‌లోని కిట్స్ విద్యాసంస్థ కార్యదర్శిగా, విఇఎస్ నిర్వహిస్తున్న పాఠశాల, జూనియర్, డిగ్రీ, ఇంజనీరింగ్ కళాశాలల నిర్వాహకుడిగా కూడా ఉన్నాడు.

## జననం, విద్య
సతీష్ కుమార్ 1965, సెప్టెంబరు 30న కెప్టెన్ వి. లక్ష్మీకాంతరావు, సరళదేవి దంపతులకు తెలంగాణ రాష్ట్రం, కరీంనగర్ జిల్లా, హుజూరాబాద్ మండలంలోని సింగాపూర్ గ్రామంలో జన్మించాడు. తన తండ్రి మిలిటరీలో కెప్టెన్ గా పనిచేసాడు. కాజీపేటలో సెయింట్ గాబ్రియెల్ పాఠశాలలో పదోతరగతి వరకు చదివాడు. హన్మకొండలోని ప్రభుత్వ జూనియర్ కళాశాలలో ఇంటర్మీడియట్, మహారాష్ట్రలోని రాంటెక్ లోని తమ కుటుబానికి చెందిన కిట్స్ ఇంజరీరింగ్ కళాశాలలో ఇంజనీరింగ్ (ఎంటెక్) చదివాడు. చదువు పూర్తయిన తరువాత కుటుంబ పరంగా వచ్చిన విద్యాసంస్థల నిర్వహణా, వ్యవసాయం, వ్యవసాయ క్షేత్ర  బాధ్యతలు చేపట్టడంతోపాటు, వ్యాపార రంగంలోనూ ప్రవేశించాడు.

## వ్యక్తిగత జీవితం
హైదరాబాదుకు చెందిన నీటి పారుదల శాఖ ఎస్ఈ గా ఉన్న పరాంకుశరావు కుమార్తె డా. శమితతో సతీష్ వివాహం జరిగింది. వారికి ఒక కుమారుడు ఒక కుమార్తె. కుమారుడు అమెరికాలో ఎంఎస్ పూర్తి చేసి అక్కడే ఉద్యోగం చేస్తుండగా, కుమార్తె పూజిత ఖమ్మం మమత మెడికల్ కాలేజీలో మెడిసిన్ చదువుతోంది.

## రాజకీయ విశేషాలు
సతీష్ కుమార్ ది రాజకీయ నేపథ్యం కలిగిన కుటుంబం. సతీష్ పెదనాన్న ఒడితల రాజేశ్వర్ ఎమ్మెల్యేగా, ఎమ్మెల్సీగా, రాజ్యసభ సభ్యుడిగా పనిచేశాడు. తండ్రి కెప్టెన్ వి.లక్ష్మికాంత రావు ఎమ్మెల్యేగా, మంత్రిగా కూడా సేవలందించాడు. పీవీ నరసింహారావు 1989లో రాంటెక్ నుండి ఎంపీగా పోటీచేసినప్పుడు సతీష్ తన స్నేహితులతో కలిసి పీవీకి ప్రచారం చేసాడు. 1995లో సతీష్ సింగాపురం గ్రామ సర్పంచ్ గా ఏకగ్రీవంగా ఎన్నికయ్యాడు. 2001లో టీ.ఆర్.ఎస్.లో చేరాడు. తెలంగాణ ఉద్యమంలో చురుగ్గా పనిచేసాడు. 2002లో టీ.ఆర్.ఎస్. హుజురాబాద్ మండల పార్టీ అధ్యక్షునిగా ఎన్నికయ్యాడు. 2005లో తుమ్మనపల్లి సింగిల్ విండో ప్రాథమిక వ్యవసాయ సహకార పరపతి సంఘం అధ్యక్షునిగా ఎన్నికయ్యాడు. 2006, 2011 లలో వరంగల్ అర్బన్ కో ఆపరేటివ్ బ్యాంక్ డైరెక్టర్ గా ఏకగ్రీవంగా ఎన్నికయ్యాడు. 2012లో హుస్నాబాద్ నియోజకవర్గ ఇంచార్జిగా నియమించబడ్డాడు. స్థానిక సంస్థల ఎన్నికల్లో 73 మంది సర్పంచులను, ఐదుగురు జెడ్పీటీసీలను, 32 మంది ఎంపీటీసీలను, ముగ్గురు సింగిల్ విండో అధ్యక్షులు గెలవడంతో కీలకపాత్ర పోషించాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ పై హుస్నాబాద్ శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి అలిగిరెడ్డి ప్రవీణ్ రెడ్డి పై 34,269 ఓట్ల అధిక్యంతో గెలుపొందాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై హుస్నాబాద్ శాసనసభ నియోజకవర్గం నుండి పోటీచేసి సీపీఐ పార్టీ అభ్యర్థి చాడ వెంకటరెడ్డి  పై 70,530 ఓట్ల అధిక్యంతో గెలుపొందాడు.

## ఇతర వివరాలు
ఫ్రాన్స్, మలేషియా, సింగపూర్, శ్రీలంక, స్వాజిలాండ్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలు పర్యటించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:1965 జననాలు
వర్గం:కరీంనగర్ జిల్లా వ్యక్తులు
వర్గం:కరీంనగర్ జిల్లా రాజకీయ నాయకులు
వర్గం:కరీంనగర్ జిల్లా నుండి ఎన్నికైన శాసన సభ్యులు
మహారెడ్డి భూపాల్ రెడ్డి

**మహారెడ్డి భూపాల్‌ రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున నారాయణ్ ఖేడ్ శాసనసభ నియోజకవర్గ శాసన సభ్యుడిగా ప్రాతినిధ్యం వహిస్తున్నాడు.

## తొలినాళ్ళ జీవితం
భూపాల్ రెడ్డి 1960 మే 7న మహారెడ్డి వెంకట్ రెడ్డి, శకుంతలమ్మ దంపతులకు తెలంగాణ రాష్ట్రం, సంగారెడ్డి జిల్లా, కల్హేర్ మండలంలోని ఖాన్‌పూర్ గ్రామంలో జన్మించాడు. తండ్రి మహారెడ్డి వెంకట్ రెడ్డి రెండుసార్లు (1978-1978, 1983–1985) నారాయణఖేడ్‌ శాసనసభ్యుడిగా పనిచేశాడు. రాజకీయ నేపథ్యం ఉన్న కుటుంబం కావడంతో సహజంగానే భూపాల్‌రెడ్డికి రాజకీయాలపట్ల ఆసక్తి కలిగింది. భూపాల్ రెడ్డి సోదరుడు మహారెడ్డి విజయపాల్ రెడ్డి కూడా రాజకీయ నాయకుడు, నారాయణఖేడ్ నియోజకవర్గానికి ఒకసారి శాసనసభ్యుడిగా కూడా పనిచేశాడు. భూపాల్ రెడ్డి 1981లో హైదరాబాద్ ఉస్మానియా విశ్వవిద్యాలయం నుండి బిఎస్సీ డిగ్రీని పొందాడు.

## వ్యక్తిగత జీవితం
భూపాల్‌రెడ్డి 1988లో జయశ్రీరెడ్డిని వివాహమాడారు. వారికి ఒక కుమారుడు (రోషన్ రెడ్డి), ఒక కుమార్తె (శ్రేయారెడ్డి) ఉన్నారు.

## కెరీర్
భూపాల్ రెడ్డి తెలుగుదేశం పార్టీతో తన రాజకీయ జీవితాన్ని ప్రారంభించాడు. మండల స్థాయినుంచి రాజకీయ ప్రస్థానం మొదలుపెట్టిన భూపాల్‌రెడ్డి, జిల్లా కేంద్ర సహకారబ్యాంకు డైరెక్టర్‌గా ఏడేళ్లు సేవలందించాడు. 2008లో టిఆర్‌ఎస్‌పార్టీ జెండా మెడలో వేసుకున్న భూపాల్‌రెడ్డి, తెలంగాణ ఉద్యమంలో పాల్గొన్నాడు. 2009లో ఉమ్మడి ఆంధ్రప్రదేశ్‌ శాసనసభ ఎన్నికల్లో నారాయణఖేడ్‌నుంచి తొలిసారిగా ఎమ్మెల్యేగా పోటీ చేశాడు. టిఆర్‌ఎస్‌లో చేరిననాటినుంచి 2016లో ఎమ్మెల్యేగా ఎన్నికయ్యేవరకు 9 సంవత్సరాలపాటు ఆ పార్టీ రైతువిభాగం రాష్ట్ర కార్యదర్శిగా సేవలందించారు.

### రాజకీయ జీవితం
భూపాల్‌ రెడ్డి 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ పై పోటీ చేసి సమీప కాంగ్రెస్ పార్టీ అభ్యర్థి పట్లోళ్ళ కిష్టారెడ్డి పై 14,600 ఓట్ల తేడాతో ఓడిపోయాడు. 2015లో నారాయణ్‌ఖేడ్ నియోజకవర్గ శాసనసభ సభ్యుడు పట్లోళ్ళ కిష్టారెడ్డి మరణంతో ఖాళీయైన ఈ నియోజకవర్గానికి 2016 ఫిబ్రవరి 13న ఉపఎన్నిక నిర్వహించబడింది. ఈ ఉప-ఎన్నికలో తెలంగాణ రాష్ట్ర సమితి పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి పి. సంజీవ రెడ్డి పై 53,625 ఓట్ల అధిక్యంతో గెలుపొందాడు. 2018 తెలంగాణ శాసనసభ ఎన్నికల్లో కాంగ్రెస్ పార్టీ అభ్యర్థి సురేష్ షెట్కార్‌ పై పోటీచేసి 37,042 ఓట్ల అధిక్యంతో గెలుపొందాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1960 జననాలు
వర్గం:సంగారెడ్డి జిల్లా వ్యక్తులు
వర్గం:సంగారెడ్డి జిల్లా రాజకీయ నాయకులు
వర్గం:సంగారెడ్డి జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2018)
వర్గం:పార్టీలు ఫిరాయించిన రాజకీయ నాయకులు
విలాసిని నాట్యం

**విలాసిని** అనేది ఒక రకమైన నృత్య ప్రక్రియ. ఇది ఒక పురాతనమైన నాట్యప్రక్రియ.

## రీతులు, పుట్టుక విశేషాలు
విలాసిని నాట్యం సుమారు వెయ్యి సంవత్సరాల పూర్వ నుండి మన ఆంధ్రదేశంలో వున్న నృత్య సంప్రదాయం. విలాసిని నాట్య రూపాంతరములే రుద్రగణికలు, దేవదాసీలు, స్వామిని, భోగిని, సాని, భోగం కళావంతులు మొదలగు నాట్యరూపములు. ఆంధ్రప్రదేశ్లో ఉన్న సంప్రదాయ నృత్యరీతి కూచిపూడి అని ఎవ్వరయినా తడుముకోకుండా చెపుతారు. కొంచెం ఆలోచించి చెప్పే జవాబు పేరిణి. కొద్దిమంది మాత్రమే ‘ఆంధ్రనాట్యం’ అని చెప్పగలరు.

## దేవదాశీ వ్యవస్థలో విలాసిని నృత్యం
విలాసిని నాట్యం, దేవదాసినాట్యం, ఆలయనాట్యం అనే పేర్లు కూడా ఉన్న ఈ నాట్యరీతి నిజానికి కూచిపూడి నృత్యరీతికన్నా పురాతనమైనది. కొన్ని సామాజిక కారణాలవల్ల పతనావస్థకి చేరకున్నది. కొందరు నాట్యాచార్యులు, సాహితీ పరిశోధకుల కృషి పుణ్యమా అని కొడిగట్టకుండా మిగిలి, ఉత్సాహవంతులైన నర్తకీ నర్తకులచేత ప్రదర్శింపబడుతోంది. రాజస్థానాల్లో ఎంత ఉన్నతమైన జీవితం గడిపిన దేవదాసీల జీవితాల్లో కాలక్రమంలో వచ్చిన మార్పులు ఈ నాట్యరీతి పతనానికి దారి తీశాయి. దైవారధనలో దేవనర్తకి చేసే నాట్యం దేవదాసి నాట్యం. ప్రాచీనమైన దేవదాసీ వ్యవస్థలో ఒకప్పుడు కులంతో నిమిత్తం లేకుండా సముచిత లక్షణాలున్న ఏ బాలిక అయిన దేవదాసి కావచ్చు. ఆలయాలలో వేకువజామున దేవుడికి మేలుకొలుపులు పాడడం నుంచి, రాత్రివేళ పవళింపుసేవ వరకు నృత్యగానాలు ప్రదర్శించిన దేవదాసిీలు రాజులు ఇచ్చిన మాన్యాలతో పొట్ట పోసుకుంటూ నిరాడంబర జీవితం గడిపేవారు. కాలక్రమంలో వీరి నృత్యం ఆలయం నుంచి రాజాస్థానానికి మారింది... ఫలితంగా వీరి జీవన విధానంలోనూ మార్పు వచ్చింది. విలాసాలకు, సౌఖ్యాలకు అలవాటు పడ్డారు. ఇలా దేవదాసి అన్నది ఒక కులంగా మారిపోయింది. రాజ్యాలు, జమీందారీలు అంతరించడంతో దేవదాసీలు ‘మేజువాణీ’ల దారిపట్టారు. ఫలితంగా దేవదాసీ నాట్యరీతికి గౌరవం తగ్గింది. రానురాను ఈ కళని ప్రదర్శించేవారు లేక అంతరించే దశకు చేరింది.

## పరిసోధనలు, పరిశోధకులు
ఆదరణ తగ్గిన ఈ నృత్యంపై ఆశక్తి కలిగిన కొందరు నృత్యంపై పరిశోధనకు పూనుకొని పూర్వవైభవం కలిగించే దిశాగా అడుగులు వేస్తున్నారు. వారిలో కొందరు

*నర్తకి స్వప్నసుందరి
* నాట్యాచార్య నాటరాజ రామకృష్ణ
* కవి, చారిత్రక పరిశోధకుడు ఆరుద్ర

ప్రాచీన, అంతరిస్తున్న తెలుగు నాట్యరీతికి పునశ్శక్తిని కలిగించే ఉద్దేశంతో వీరంతా ఆరుద్ర  నిర్దేశనం/మార్గ దర్శకత్వంలో ఈ నాట్య రీతిపై పరిశోధనలు ప్రారంభించారు. డా।। ఆరుద్ర ఈ దేవదాసి నృత్యాన్నే విలాసిని నాట్యంగా నామాంతరం చేశారు.  ఈ నాట్యం గురించి తెలియని వారు ‘‘దేవదాసి’’ అనే పేరు వినగానే రకరకాల ఊహాగానాలు చేశారు, చేస్తున్నారు. నిజానికి ఈ నాట్యరీతిలో భక్తి, విరహం ఉంటాయి. అశ్లీలత, అసభ్యత ఉండవు. కృష్ణుడి కోసం ఎదురు చూసే సత్యభామ నవరసాలను - కూచిపూడి భామాకలాపానికి పూర్తి భిన్నంగా - ఈ నాట్యరీతిలో చూడొచ్చు.
విగతమవుతున్న విలాసిని నాట్యాన్ని వికాసవంతం చేద్దాం.

## మూలాలు

* https://www.sakshi.com/news/features/perfect-theme-222713 
* 

వర్గం:భారతీయ నృత్యరీతులు
ఇల్ఫోర్డ్ ఫోటో

** ఇల్ఫోర్డ్ ఫోటో ** (ఆంగ్లం: '''Ilford Photo''') యునైటెడ్ కింగ్‌డమ్ కు చెందిన ఫోటోగ్రఫిక్ పరికరాలను తయారు చేసే సంస్థ. నలుపు-తెలుపు ఛాయాచిత్రకళ ఫిలిం, ఫోటోగ్రఫిక్ కాగితం వంటి వాటికి ఇల్ఫోర్డ్ పెట్టింది పేరు. ఫోటోగ్రఫీకి సంబంధించిన సమగ్ర సూచికను పూర్వం ఇల్ఫోర్డ్ సంస్థ ప్రచురించింది. ఈ సూచికలో వివిధ రకాల కటకాలు, ఫోటోగ్రఫీకి సంబంధించిన భౌతిక/రసాయన శాస్త్రాల గురించి చర్చించటంతో పాటు, ఫోటోగ్రఫర్లకు పలు చిట్కాలు/సూచనలు ప్రచురించటం జరిగింది.
thumb|ఇల్ఫోర్డ్ పాన్ ఎఫ్ నలుపు & తెలుపు చిత్రం

## చరిత్ర
### ప్రారంభం
1879 లో ఆల్ఫ్రెడ్ హగ్ హర్మాన్ చే బ్రిటానియా వర్క్స్ కంపెనీ గా సంస్థ నెలకొల్పబడింది. మొదట ఫోటోగ్రఫిక్ ప్లేట్లను తయారు చేయటం ప్రారంభించిన సంస్థ, ఇల్ఫోర్డ్ నగరంలో ఒక సువిశాల స్థలం లోకి మార్చబడింది. 1902 లో ఇల్ఫోర్డ్ నగరం పేరునే సంస్థ పేరుగా మార్చబడింది. దీనిపై స్థానికుల నుండి వ్యతిరేకత ఎదురైననూ అదే పేరుతో కొనసాగింది. 1912 నుండి ఫిలిం చుట్టల తయారీ మొదలైంది. 1928 లో మాబర్లీ రాజర్ ఫ్యాక్టరీని ఇల్ఫోర్డ్ సొంతం చేసుకొంది.

## మూలాలు

## ఇవి కూడా చూడండి
* అనలాగ్ ఫోటోగ్రఫీ
* ఎస్ ఎల్ ఆర్ కెమెరా
అంతర్జాతీయ కుటుంబ దినోత్సవం

**అంతర్జాతీయ కుంటుబ దినోత్సవం** ప్రతి ఏట మే 15న ప్రపంచవ్యాప్తంగా నిర్వహిస్తారు. నేటికాలంలో సమాజంలో కుటుంబ వ్యవస్థ బలహీనపడుతున్న ఈ నేపథ్యంలో కుటుంబాల విలువలను తెలియజేయడంకోసం ఈ కుటుంబ దినోత్సవం నిర్వహించబడుతుంది.

## ప్రారంభం
గతంలో మాదిరిగా ప్రస్తుతం ఉమ్మడి కుటుంబాలు ఉండడంలేదు. ఈ పరిణామం వల్ల ఒంటరితనం పెరిగిపోయి వ్యసనాలకు బానిసలు కావడం, పట్టించుకునేవారు లేకపోవడంతో మహిళలపై పనిభారం పెరిగి వారి ఆరోగ్యం దెబ్బతినడం వంటి సమస్యలు తలెత్తుతున్నాయి.

కుటుంబ వ్యవస్థ బలహీనమవ్వడం మూలంగా సమాజంలో జరిగే దుష్పరిణామాలు గ్రహించిన ఐక్యరాజ్య సమితి కుటుంబ వ్యవస్థను పటిష్టం చేయడంకోసం 1993, మే 15న అంతర్జాతీయ కుంటుబ దినోత్సవం ప్రారంభించింది.

## లక్ష్యం

మన సమాజంలో కుటుంబాలు పోషించే కీలక పాత్రను, ప్రామ్యుఖ్యతను, వారు ఎదుర్కొంటున్న ఆర్థిక, సామాజిక, జనాభా సమస్యల గురించి అవగాహన పెంచడానికి, సమాజం లో  కుటుంబం  కీలక పాత్రను బాగా అర్థం చేసుకోవడానికి, ప్రపంచవ్యాప్తంగా కుటుంబాలు ఎదుర్కొంటున్న సవాళ్లను పరిష్కరించడానికి, అంతర్జాతీయ సమాజాన్ని ప్రోత్సహించడానికి   ఐక్యరాజ్యసమితి  ఈ దినోత్సవం రోజును ఏర్పాటు చేసింది. ఒక రకంగా భావిస్తే, అంతర్జాతీయ కుటుంబ దినోత్సవం  మన కుటుంబాలలో మేము పంచుకునే ప్రేమ, బంధం, సంబంధాల మద్దతును జరుపుకునే రోజు గా భావించవచ్చు. సాంకేతిక రంగంలో అభివృద్ధి చెందుతున్నప్పటికీ, సమాజంలో కుటుంబ వ్యవస్థ బలహీనపడుతున్న విషయాన్ని గుర్తించి, కుటుంబ విలువలను తెలియజేయడం కోసం, ఉమ్మడి కుటుంబాల అవసరం గురించి వివరించడం కోసం ఈ రోజును ప్రత్యేకంగా కేటాయించారు. 

### 2024 లక్ష్యం
2024 అంతర్జాతీయ కుటుంబ దినోత్సవం వాతావరణ మార్పు కుటుంబాలను ఎలా ప్రభావితం చేస్తుందో, వాతావరణ చర్యలో కుటుంబాలు పోషించగల పాత్ర గురించి అవగాహన పెంచడం లక్ష్యంగా పెట్టుకుంది.

## కార్యక్రమాలు
# కుటుంబ వ్యవస్థను కాపాడుకోవడం అనే అంశాన్ని వివరిస్తూ ప్రజా చైతన్యంకోసం ప్రపంచవ్యాప్తంగా సభలు, సమావేశాలు, ర్యాలీలు నిర్వహించబడుతున్నాయి.
# 1993 నుంచి మొదలైన ఈ కార్యక్రమంలో ప్రతి ఏట ఒక అంశం *థీమ్*గా ప్రకటించబడుతుంది.
# 2016: హెల్తీ లైవ్స్ అండ్ సస్టెయినబుల్ ఫ్యూచర్
# 2018: కుటుంబాలు, అందరికీ భాగస్వామ్యం కల్పిం చుకునే సమాజాలను నిర్మించడం

## మూలాలు

వర్గం:దినోత్సవాలు
వర్గం:అంతర్జాతీయ దినములు
వర్గం:ఉత్సవాలు
వర్గం:1992 స్థాపితాలు
చంటి క్రాంతి కిర‌ణ్

**చంటి క్రాంతి కిర‌ణ్,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున ఆందోల్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
క్రాంతి కిరణ్ 1976, డిసెంబరు 6న భూమయ్య, కొమురమ్మ దంపతులకు తెలంగాణ, సంగారెడ్డి జిల్లా, వట్‌పల్లి మండలం, పోతులబోగూడ గ్రామంలో జన్మించాడు. 1993లో బి.హెచ్.సి.ఎల్.లోని ప్రభుత్వ జూనియర్ కళాశాలలో ఇంటర్మీడియట్ చదివాడు. ఉస్మానియా విశ్వవిద్యాలయం పరిధిలోని పడాల రామిరెడ్డి లా కాలేజీలో ఎల్.ఎల్.బి. పూర్తిచేశాడు. కొంతకాలం జర్నలిస్ట్‌గా పనిచేశాడు.

## వ్యక్తిగత జీవితం
క్రాంతి కిరణ్ కు పద్మావతితో వివాహం జరిగింది. వారికి ఒక కుమారుడు.

## వృత్తిజీవితం
1995లో జర్నలిస్టుగా తన వృత్తిని ప్రారంభించాడు. ఆ సమయంలో రైతు ఆత్మహత్యల పోరాటంలో (1996) పాల్గొన్నాడు. రైతులకు సంబంధించిన ఫ్యాక్ట్ ఫైండింగ్ టీమ్‌లోని ముఖ్య సభ్యులలో ఒకడిగా ఉన్నాడు. 1996 నుండి 2000 వరకు సివిల్ లిబర్టీస్ కమిటీలో పనిచేశాడు.

ఈనాడు (1995 - 1999), విజేత (1999 - 2001), కేబుల్ నెట్‌వర్క్‌ ( 2001 - 2002), జెమినీ న్యూస్ చీఫ్ కంట్రిబ్యూటర్‌ (2002 - 2003), టీవి9 సీనియర్ రిపోర్టర్‌ (2003 - 2006), టీవి5 న్యూస్ సీనియర్ రిపోర్టర్‌ (2008 - 2009), వి6 (2012 - 2014), టీవి1 ఛానెల్ హెడ్ (2014 - 2018)గా పనిచేశాడు.

## తెలంగాణ ఉద్యమం
2001లో తెలంగాణ రాష్ట్ర విముక్తి, జర్నలిస్టుల హక్కుల కోసం పోరాడేందుకు తెలంగాణ జర్నలిస్ట్ ఫోరమ్ ను స్థాపించాడు. ప్రత్యేక తెలంగాణ కోసం జరిగిన ఆందోళనల్లో చురుగ్గా పాల్గొన్నాడు.

## రాజకీయ విశేషాలు
సంగారెడ్డికి చెందిన వ్యక్తిగా, సామాజిక కార్యకర్తగా పనిచేసి ఆ ప్రాంతంలో బాగా ప్రాచుర్యం పొందాడు. 2006లో రామచంద్రపురం జెడ్పిటీసిగా గెలుపొందాడు. క్రాంతి కిర‌ణ్ 2009లో స్వతంత్ర అభ్యర్థిగా పోటీ చేసి నాల్గొవ స్థానంలో నిలిచాడు. 2009లో తెలంగాణ రాష్ట్ర సమితి పార్టీలో చేరిన క్రాంతి కిరణ్, తెలంగాణ ఉద్యమంలో చురుకుగా పాల్గొన్నాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి కాంగ్రెస్ పార్టీ అభ్యర్థి దామోదర రాజనరసింహపై 16,000 పైగా ఓట్ల అధిక్యంతో గెలుపొందాడు.

## ఇతర వివరాలు
శ్రీలంక, అమెరికా సంయుక్త రాష్ట్రాలు మొదలైన దేశాలను సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2018)
వర్గం:1976 జననాలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:సంగారెడ్డి జిల్లా వ్యక్తులు
వర్గం:సంగారెడ్డి జిల్లా రాజకీయ నాయకులు
వర్గం:సంగారెడ్డి జిల్లా నుండి ఎన్నికైన శాసన సభ్యులు
వర్గం:తెలంగాణ పాత్రికేయులు
వర్గం:తెలంగాణ న్యాయవాదులు
వాల్టర్ డి లా మెర్

**వాల్టర్ డి లా మెర్** (ఏప్రిల్ 25, 1873 – జూన్ 22, 1956) బ్రిటిషు కవి, రచయిత, బాల సాహితీవేత్త, హారర్ కథా రచయిత. 35వ ఏట నుండి తన పూర్తి కాలమంతా రచనలతోనే గడిపాడు. ఈయన రాసిన *మెమోరీస్ ఆఫ్ ఎ మిడ్గేట్* అనే నవల 1921లో ఫిక్షన్ విభాగంలో జేమ్స్ టైట్ బ్లాక్ మెమోరియల్ అవార్డును అందుకుంది.

## జననం
వాల్టర్ 1873, ఏప్రిల్ 25న బ్యాంక్ ఆఫ్ ఇంగ్లాండ్ ప్రిన్సిపాల్ జేమ్స్ ఎడ్వర్డ డి లా మెర్, అతని రెండవ భార్య లూసీ సోఫియా బ్రౌనింగ్ లకు లండన్‌లోని కెంట్ జిల్లాలో జన్మించాడు.

## విద్యాభ్యాసం - ఉద్యోగం
గ్రాడ్యుయేషన్ పూర్తి చేసిన వాల్టర్, 1880లో ఓ ఆయిల్ కంపెనీలో చేరి అక్కడ 18 సంవత్సరాలపాటు పనిచేశాడు.

## సాహిత్య రంగం
బుక్ కీపర్‌గా ఉన్నకాలంలో అనేక పుస్తకాలు చదివాడు. దాంతో తనుకూడా రచయిత కావాలన్న ఉద్దేశ్యంతో రచనలు మొదలెట్టి, బాల సాహిత్యాన్ని, కవిత్వాన్ని రాశాడు.

### నవలలు
# హెన్రీ బ్రాకెన్ (1904)
# త్రి రాయల్ మంకీస్ (పిల్లల నవల, 1910)
# ది రిటర్న్ (1910)
# మెమోరీర్స్ ఆఫ్ ఎ మిడ్గేట్ (1921)
# మిస్టర్ బుంప్స్ అండ్ హిస్ మంకీ (1942)

### కథలు
# ది రిడిల్ అండ్ అదర్ స్టోరీస్ (1923)
# డింగ్ డాంగ్ బెల్ (1924)
# బ్రూమ్ స్టిక్స్ అండ్ అదర్ టేల్స్ (1925) (పిల్లల కథలు)
# ది కోనియోసర్స్ అండ్ అదర్ స్టోరీస్ (1926)
# ఆన్ ది ఎడ్జ్ (1930)
# ది డచ్ చీజ్ (1931)
# ది లార్డ్ ఫిష్ (1933)
# ది వాల్టర్ డి లా మెర్ ఆమ్నిబస్ (1933)
# ది విండ్ బ్లోస్ వోవర్ (1936)
# ది న్యాప్ అండ్ అదర్ స్టోరీస్ (1936)
# స్టోరీస్, ఎస్సేస్ అండ్ పోయెమ్స్ (1938)
# ది బెస్ట్ స్టోరీస్ ఆఫ్ వాల్టర్ డి లా మెర్ (1942)
# కలెక్టెడ్ స్టోరీస్ ఫర్ చిల్డ్రన్ (1947
# ఎ బిగినింగ్ అండ్ అదర్ స్టోరీస్ (1955)
# యైట్ టేల్స్ (1971)
# వాల్టర్ డి లా మెర్, షార్ట్ స్టోరీస్ 1895–1926 (1996)
# వాల్టర్ డి లా మెర్, షార్ట్ స్టోరీస్ 1927–1956 (2000)
# వాల్టర్ డి లా మెర్, షార్ట్ స్టోరీస్ ఫర్ చిల్డ్రన్స్ (2006)

### కవిత్వం
# సాంగ్స్ ఆఫ్ చైల్డ్ హుడ్ (1902)
# పోయెమ్స్ (1906)
# ది లిజనర్స్ (1912)
# పీకాక్ పై (1913)
# ది సన్కెన్ గార్డెన్ అండ్ అదర్ పోయమ్స్ (1917)
# మోట్లే అండ్ అదర్ పోయమ్స్ (1918)
# ది వీల్ అండ్ అదర్ పోయమ్స్ (1921)
# డౌన్-అడోన్-డెర్రీ: ఎ బుక్ ఆఫ్ ఫెయిరీ పోయమ్స్ (1922)
# సెలెక్టెడ్ పోయమ్స్ బై వాల్టర్ డి లా మెర్ (1927, 1931)
# స్టఫ్, నాన్సెన్స్ అండ్ సో ఆన్ (1927)
# బెల్స్ అండ్ గ్రాస్ (1941)
# టైం పాసెస్ అండ్ అదర్ పోయమ్స్ (1942)
# ఇన్వర్డ్ కంపేయియన్ (1950)
# ఓ లవ్లీ ఇంగ్లాండ్ (1952)
# వాల్టర్ డి లా మెర్: ది కంప్లీట్ పోయెమ్స్ (1969)
# ఎలోన్ (1927)
# సెల్ఫ్ టు సెల్ఫ్ (1928)
# ది స్నోడ్రోప్ (1929) [18]
# న్యూస్ (1930)
# టు లూసీ (1931)

## మరణం
1947 నుండి అనారోగ్యంతో బాధపడుతున్న వాల్టర్ 1956, జూన్ 22న ఇంగ్లాండులోని ట్వికెన్హమ్ లో మరణించాడు.

## మూలాలు

## ఇతర లంకెలు

* వాల్టర్ డి లా మెర్ సొసైటీ వెబ్సైట్ 
* 
* Walter de la Mare: A Database – a secondary bibliography
* "de La Mare, Walter " in *The Encyclopedia of Fantasy*
*  — the famous poem recorded as a song (2009)

వర్గం:1873 జననాలు
వర్గం:1956 మరణాలు
వర్గం:కవులు
వర్గం:బాల సాహితీకారులు
వర్గం:ఆంగ్ల నవల రచయితలు
వర్గం:ఆంగ్ల కవులు
వర్గం:ఆంగ్ల రచయితలు
కె.మాణిక్‌రావు

**కొనింటి మాణిక్‌రావు**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున జహీరాబాద్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
మాణిక్ రావు 1953, జూలై 9న బాలప్ప, లచ్చమ్మ దంపతులకు తెలంగాణ రాష్ట్రం, సంగారెడ్డి జిల్లా, ఝరాసంగం మండలంలోని ఝరాసంగం గ్రామంలో జన్మించాడు. 1977లో హైదరాబాదు మాసబ్ ట్యాంక్ లోని ప్రభుత్వ పాలిటెక్నిక్ కళాశాల నుండి ఆటోమొబైల్ ఇంజనీరింగ్ లో డిప్లొమా చదివాడు. ఆర్.టి.ఓ.గా పనిచేసి పదవి విరమణ పొందాడు.

## వ్యక్తిగత జీవితం
మాణిక్ రావుకు మధులతతో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు.

## రాజకీయ విశేషాలు
తెలంగాణ రాష్ట్ర సమితి పార్టీతో తన రాజకీయ జీవితాన్ని ప్రారంభించిన మాణిక్ రావు, ఆ పార్టీ నుండి జహీరాబాద్ నియోజకవర్గానికి ఇంచార్జిగా నియమించబడ్డాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీపై జహీరాబాద్ శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి గీతారెడ్డి చేతిలో 842 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై జహీరాబాద్ శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి జె. గీతారెడ్డి పై 34,473 ఓట్ల మెజారిటీతో గెలుపొందాడు. 

మాణిక్‌రావు 2023లో బీఆర్‌ఎస్‌ అభ్యర్థిగా పోటీ చేయగా ఆయనకు 97,205 ఓట్లు, తన సమీప ప్రత్యర్థి కాంగ్రెస్ అభ్యర్థి చంద్రశేఖర్‌కు 84,415 ఓట్లు వచ్చాయి. దింతో ఆయన 12,790 ఓట్ల మెజార్టీతో రెండవసారి ఎమ్మెల్యేగా గెలిచాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1953 జననాలు
వర్గం:సంగారెడ్డి జిల్లా వ్యక్తులు
వర్గం:సంగారెడ్డి జిల్లా రాజకీయ నాయకులు
వర్గం:సంగారెడ్డి జిల్లా నుండి ఎన్నికైన శాసన సభ్యులు
వర్గం:తెలంగాణకు చెందిన ప్రభుత్వ ఉద్యోగులు
వర్గం:ప్రభుత్వ పదవులు నిర్వహించినవారు
భలే మొగుడు భలే పెళ్ళామ్

**భలే మొగుడు భలే పెళ్ళామ్** 2011, ఫిబ్రవరి 25న విడుదలైన తెలుగు హస్య చలనచిత్రం. ఉషా చరణ్ క్రియేషన్స్ పతాకంపై దినేష్ బాబు దర్శకత్వం వహించిన ఈ చిత్రంలో రాజేంద్ర ప్రసాద్, సుహాసిని, కావేరి ఝా తదితరులు ముఖ్యపాత్రలలో నటించగా, ఇ.ఎస్. మూర్తి సంగీతం అందించాడు.

## కథ

## నటవర్గం

* రాజేంద్ర ప్రసాద్ (వెంకట్)
* సుహాసిని (మాధవి)
* కావేరి ఝా (వీణ)
* విజయ నరేష్
* రఘుబాబు
* హర్షవర్ధన్
* ఝాన్సీ
* రజిత
* శిల్ప

## సాంకేతికవర్గం
* దర్శకత్వం: దినేష్ బాబు
* నిర్మాత: జొన్నాడ రమణ మూర్తి
* రచన: గంగోత్రి విశ్వనాథ్ (మాటలు)
* చిత్రానువాదం: దినేష్ బాబు
* కథ: దినేష్ బాబు, వేమూరి సత్యనారాయణ (స్క్రిప్ట్)
* సంగీతం: ఇ.ఎస్. మూర్తి
* ఛాయాగ్రహణం: దినేష్ బాబు
* కూర్పు: మురళి-రామయ్య
* నిర్మాణ సంస్థ: ఉషా చరణ్ క్రియేషన్స్

## మూలాలు

## ఇతర లంకెలు

వర్గం:తెలుగు కుటుంబకథా సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:విజయ నరేష్ నటించిన సినిమాలు
వర్గం:రఘుబాబు నటించిన సినిమాలు
చిలుముల మదన్ రెడ్డి

**చిలుముల మదన్ రెడ్డి,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున నర్సాపూర్ శాసనసభ నియోజకవర్గ ఎమ్మెల్యేగా ప్రాతినిధ్యం వహిస్తున్నాడు. ఈయన నర్సాపూర్ శాసనసభ నియోజకవర్గం నుండి 5 సార్లు ఎమ్మెల్యేగా ఎన్నిక అయిన చిలుముల విఠల్ రెడ్డి గారి అన్న కుమారుడు

## జననం, విద్య
మదన్ రెడ్డి 1951, జనవరి 1న  మాణిక్య రెడ్డి - లలితమ్మ దంపతులకు తెలంగాణ రాష్ట్రం, మెదక్ జిల్లా, కౌడిపల్లి మండలంలోని కౌడిపల్లి గ్రామంలో జన్మించాడు. 1971లో ఉస్మానియా యూనివర్సిటీ పరిధిలోని బద్రుకా కాలేజీ నుండి బికాం గ్రాడ్యుయేషన్ పూర్తి చేసాడు.

## వ్యక్తిగత జీవితం
మదన్ రెడ్డికి సుజాత రెడ్డితో వివాహం జరిగింది.

## రాజకీయ విశేషాలు
తెలుగుదేశం పార్టీతో తన రాజకీయ జీవితాన్ని ప్రారంభించిన మదన్ రెడ్డి, 1999,2004లో ఆ పార్టీ తరపున నర్సాపూర్ శాసనసభ నియోజకవర్గం నుండి పోటీ చేసారు. 2004 లో కాంగ్రెస్ పార్టీ అభ్యర్థి వాకిటి సునీతా లక్ష్మారెడ్డిపై చేతిలో 25817  ఓట్ల తేడాతో ఓడిపోయారు. 2009 లో పొత్తులో భాగంగా సిపిఐ అభ్యర్థి తన సోదరుడు చిలుముల క్రిష్ణా రెడ్డి కి మద్దతు తెలిపారు, ఆ తరువాత తన మిత్రుడు కోరిక మేరకు తెలంగాణ రాష్ట్ర సమితి పార్టీలో చేరారు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా నర్సాపూర్ శాసనసభ నియోజకవర్గం నుండి పోటీచేసి తన సమీప కాంగ్రెస్ పార్టీ అభ్యర్థి వాకిటి సునీతా లక్ష్మారెడ్డిపై 14,217 ఓట్ల మెజారిటీతో గెలుపొందాడు. 2018 లో జరిగిన తెలంగాణ ముందస్తు ఎన్నికల్లో‌ మరోసారి తెలంగాణ రాష్ట్ర సమితి పార్టీ టికెట్ పై నర్సాపూర్ శాసనసభ నియోజకవర్గం పోటీచేసి కాంగ్రెస్ పార్టీ అభ్యర్థి వాకిటి సునీతా లక్ష్మారెడ్డిపై 38,120 ఓట్ల మెజారిటీతో గెలుపొందాడు. రెండుసార్లు ఆంధ్రప్రదేశ్ స్టేట్ ఇరిగేషన్ డెవలప్‌మెంట్ కార్పోరేషన్ డైరెక్టర్ గా, ఒకసారి మెదక్ జిల్లా గ్రంధాలయ సంస్థ  చైర్మన్ గా పనిచేశాడు.

నరసాపూర్ సిట్టింగ్ ఎమ్మెల్యేగా ఉన్న చిలుముల మదన్ రెడ్డికి 2023లో శాసనసభ ఎన్నికలలో ఎమ్మెల్యే టికెట్ కాకుండా మెదక్ ఎంపీ సీటు ఇస్తామని ముఖ్యమంత్రి కేసీఆర్ నచ్చచెప్పడంతో నర్సాపూర్ ఎమ్మెల్యే సీటు సునీతా లక్ష్మా రెడ్డికి కేటాయించగా ఆమె గెలుపులో కీలకంగా పని చేసాడు, కానీ 2024లో జరిగిన లోక్‌సభ ఎన్నికలలో మెదక్ ఎంపీ సీటు ఇవ్వకపోవడంతో అసంతృప్తిగా ఉన్న  చిలుముల మదన్ రెడ్డి 2024 ఏప్రిల్ 15న బీఆర్ఎస్ పార్టీని వీడి ఏఐసీసీ సెక్రటరీ రోహిత్ చౌదరి సమక్షంలో కాంగ్రెస్ పార్టీలో చేరాడు.

## ఇతర వివరాలు
రష్యా, యునైటెడ్ అరబ్ ఎమిరేట్స్ దేశాలు సందర్శించాడు.

## మూలాలు

వర్గం:మెదక్ జిల్లా వ్యక్తులు
వర్గం:సంగారెడ్డి జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:1951 జననాలు
వర్గం:మెదక్ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
143 (సినిమా)

**143** (ఐ మిస్ యు) 2004, ఆగష్టు 27న విడుదలైన తెలుగు చలనచిత్రం. వైష్ణో అకాడమీ పతాకంపై పూరీ జగన్నాథ్ దర్శకత్వం వహించిన ఈ చిత్రంలో సాయిరాం శంకర్, సమీక్ష, నాగబాబు, బ్రహ్మానందం, ధర్మవరపు సుబ్రహ్మణ్యం, ఆశా సైని, బ్రహ్మాజీ, ఎం. ఎస్. నారాయణ, ఆలీ తదితరులు ముఖ్యపాత్రలలో నటించగా, చక్రి సంగీతం అందించాడు. హీరోహీరోయిన్లుగా సాయిరాం శంకర్, సమీక్ష ఇద్దరికి ఇది తొలిచిత్రం.

## కథ

## నటవర్గం

* సాయిరాం శంకర్ (సిద్ధు)
* సమీక్ష (సంజన)
* ఆశా సైని (టివి రిపోర్టర్)
* నాగబాబు (డిజీపి)
* బ్రహ్మానందం
* ఆలీ
* కొండవలస లక్ష్మణరావు
* గౌతంరాజు
* బ్రహ్మాజీ (పోలీస్)
* సత్య ప్రకాశ్ (నక్సలైట్ నాయకుడు)
* మల్లికార్జునరావు (డాక్టర్)
* ఎం. ఎస్. నారాయణ (రోగి)
* ధర్మవరపు సుబ్రహ్మణ్యం
* వేణుమాధవ్
* బండ్ల గణేష్
* నాగార్జున్ (రవితేజ)
* శ్రీనివాస రెడ్డి
* ఉత్తేజ్
* హేమ
* రజిత
* పూజ
* రామరాజు
* చిట్టి
* చైతన్య
* ఆనందరాజు
* భరత్
* బాంబే రాజు
* ఉమా
* శోభారాణి

## సాంకేతికవర్గం
* నిర్మాత, దర్శకత్వం: పూరీ జగన్నాథ్
* రచన: అర్జున్-ప్రసాద్ బ్రదర్స్
* సంగీతం: చక్రి
* పాటలు: కందికొండ యాదగిరి, సుద్ర అప్పు, చంద్రబోస్, భాస్కరభట్ల రవికుమార్
* ఛాయాగ్రహణం: శ్యామ్ కె. నాయుడు
* కూర్పు: మార్తాండ్ కె. వెంకటేష్
* పంపిణీదారు: వైష్ణో అకాడమీ

## పాటలు
చక్రి సంగీతంలో మారుతి మ్యాజిక్ ద్వారా 2004, ఆగష్టు 5న పాటలు విడుదల అయ్యాయి. ఈ వేడుకకు నాగార్జున అక్కినేని, జూ. ఎన్టీయార్, సుమంత్ విచ్చేసి పాటలను విడుదల చేశారు.

## మూలాలు

## ఇతర లంకెలు
*
*

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:పూరీ జగన్నాధ్ దర్శకత్వం వహించిన సినిమాలు
వర్గం:చక్రి సంగీతం అందించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:వేణుమాధవ్ నటించిన సినిమాలు
వర్గం:ఉత్తేజ్ నటించిన సినిమాలు
వర్గం:2004 తెలుగు సినిమాలు
చిత్రలహరి

**చిత్రలహరి** 2019లో కిషోర్ తిరుమల దర్శకత్వంలో విడుదలైన చిత్రం. ఇందులో సాయి ధరమ్ తేజ్, కల్యాణి ప్రియదర్శన్, నివేదా పేతురాజ్ ముఖ్య పాత్రలు పోషించారు. ఈ సినిమాను మైత్రి మూవీ మేకర్స్ పతాకంపై నవీన్ యెర్నేని, రవిశంకర్ యలమించిలి, మోహన్ చురుకూరి నిర్మించగా దేవిశ్రీప్రసాద్ సంగీతాన్నందించాడు.

## కథ
విజయ్ కృష్ణ చిన్నప్పటి నుంచి విజయం అంటే ఏమిటో తెలియని వ్యక్తి. ఎలక్ట్రికల్ ఇంజనీరింగ్ పూర్తి చేస్తాడు. కానీ ఎక్కడా సరైన ఉద్యోగం దొరక్క ఒక టీవీ సర్వీసు సెంటర్ లో పనిచేస్తూ సమాజానికి ఉపయోగపడేది ఏదో ఒకటి కొత్తగా కనిపెట్టాలనే ఉత్సాహంతో తాను కనిపెట్టిన వాటిని ఆచరణలోకి తేవాలనే ఉద్దేశ్యంతో కంపెనీల చుట్టూ తిరుగుతుంటాడు. విజయ్ తండ్రి నారాయణరావు కూడా అతన్ని ప్రోత్సహిస్తుంటాడు.

## తారాగణం
* సాయి ధరమ్ తేజ్ (విజయ్ కృష్ణ)
*కల్యాణీ ప్రియదర్శన్ (లహరి)
* నివేదా పేతురాజ్ (స్వేచ్ఛ)
* సునీల్ ("గ్లాస్ మేట్)
* పోసాని కృష్ణ మురళి (విజయ్ తండ్రి నారాయణ రావు)
* "జబర్దస్త్" ఆది (అజయ్)
* బ్రహ్మాజీ (జనార్ధన్)
* వెన్నెల కిశోర్ (మురుగన్)
* భరత్ రెడ్డి (భరత్)
* జయప్రకాష్
* ప్రదీప్

## పాటల జాబితా
* పరుగు పరుగు , రచన: దేవీశ్రీ ప్రసాద్, గానం.డేవిడ్ సిమోన్
*క్లాస్మేట్స్, రచన: చంద్రబోస్, గానం. రాహుల్ సింప్లీ గంజ్ , పెంచల దాస్, దేవీశ్రీ ప్రసాద్ 
*ప్రయత్నమే, రచన: చంద్రబోస్, గానం.కైలాశ్ ఖేర్, విష్ణు ప్రియా రవి
*ప్రేమ వెన్నెలా, రచన: శ్రీమణి, గానం.సుదర్శన్ అశోక్ .

## నిర్మాణం
ఈ చిత్రానికి దర్శకుడు రచయిత కిషోర్ తిరుమల. ఈ చిత్రానికి 1980–90 దశకాల్లో దూరదర్శన్ ఛానల్లో ప్రసారమైన పాటల కార్యక్రమం ఆధారంగా పేరు పెట్టారు.

## మూలాలు

వర్గం:2019 తెలుగు సినిమాలు
వర్గం:సునీల్ నటించిన సినిమాలు
వర్గం:పోసాని కృష్ణ మురళి సినిమాలు
బేతి సుభాష్ రెడ్డి

**బేతి సుభాష్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు, ఉప్పల్ శాసనసభ నియోజకవర్గ శాసన సభ్యుడు.

## రాజకీయ విశేషాలు
2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప తెలుగుదేశం పార్టీ అభ్యర్థి తుళ్ళ వీరేందర్ గౌడ్  పై 48,168 ఓట్ల మెజారిటీతో గెలుపొందాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ పై పోటీ చేసి సమీప భారతీయ జనతా పార్టీ అభ్యర్థి ప్రభాకర్ పై 14,169 ఓట్ల మెజారిటీతో ఓడిపోయాడు.

## వివాదాలు
జవహర్ నగర్ పోలీస్ స్టేషన్ పరిధిలోని కాప్రాలో సర్వే నంబర్ 152లో 90 ఎకరాల ఓ భూ వివాదంలో పోలీస్ కేసు నమోదు.
## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
హంగర్ (1966 సినిమా)

**హంగర్** 1966, ఆగష్టు 19న విడుదలైన స్వీడన్ చలనచిత్రం. డెన్మార్క్ దర్శకుడు హెన్నింగ్ కార్ల్సెన్ దర్శకత్వంలో స్వీడన్ నటుడు పెర్ ఆస్కార్సన్ నటించిన ఈ చిత్రం నార్వేజిన్ నోబెల్ బహుమతి రచయిత నట్ హామ్సన్ రాసిన *హంగర్* నవల ఆధారంగా రూపొందించబడింది. ఓస్లో నగరంలో చిత్రీకరించబడిన ఈ చిత్రం,మూడు స్కాండినేవియన్ దేశాల సహకారంతో నిర్మించిన మొదటి చిత్రంగా నిలిచింది.

## కథ

## నటవర్గం
thumb|చిత్రీకరణ సమయంలో ఉపయోగించిన ఓస్లో ట్రామ్వే యొక్క హెరిటేజ్ హార్స్ కార్

* పెర్ ఆస్కార్సన్
* గన్నెల్ లిండ్‌బ్లోమ్
* బిర్గిట్ ఫెడెర్స్పైల్
* నోడ్ రెక్స్
* హన్స్ డబ్ల్యూ. పీటర్సన్
* హెంకి కోల్స్టాడ్
* రాయ్ బ్జోర్న్స్టాడ్
* షెవర్ హాన్సెన్
* పాల్ స్చ్జోర్బెర్గ్
* ఎల్స్ హీబెర్గ్
* లిజ్ ఫెల్డ్స్టాడ్
* కార్ల్ ఒట్టేసేన్
* ఓస్వాల్డ్ హెల్ముత్
* సిగ్రిడ్ హార్న్-రాస్ముసేన్

## సాంకేతికవర్గం
* దర్శకత్వం: హెన్నింగ్ కార్ల్సెన్
* నిర్మాత: గోరాన్ లిండ్గ్రెన్, బెర్టిల్ ఓల్స్సన్
* రచన: హెన్నింగ్ కార్ల్సెన్, పీటర్ సీబెర్గ్, నట్ హామ్సన్ (నవల)
* సంగీతం: క్రిజిటోఫ్ కొమెడా
* ఛాయాగ్రహణం: హెన్నింగ్ క్రిస్టియన్సెన్
* కూర్పు: హెన్నింగ్ కార్ల్సెన్
* పంపిణీదారు: ఎథీనా ఫిల్మ్

## అవార్డులు
# 1967లో ఈ చిత్రం పల్మే డి'ఓర్కు నామినేటై, ఉత్తమ డానిష్ చిత్రంగా బోడిల్ అవార్డును గెలుచుకుంది.
# 1966లో జరిగిన కేన్స్ ఫిలిం ఫెస్టివల్ లో ఆస్కార్సన్ కు ఉత్తమ నటుడి పురస్కారం లభించింది.
# 4వ గుల్ద్బాగ్ అవార్డులలో ఉత్తమ నటుడి పురస్కారం వచ్చింది.
# 1967లో జరిగిన బోడిల్ అవార్డులు, యుఎస్ఏ నేషనల్ సొసైటీ ఆఫ్ ఫిల్మ్ క్రిటిక్స్ అవార్డులో ఉత్తమ నటుడు (1968) బహుమతి వచ్చింది.
# ఈ చిత్రం 39వ ఆస్కార్ అవార్డుల్లో ఉత్తమ విదేశీ భాషా చిత్రం విభాగంలో డానిష్ ఎంట్రీగా ఎంపిక చేయబడింది, కాని నామినీగా అంగీకరించబడలేదు.

## ఇతర వివరాలు
# పేదరికం, నిరాశవాద జీవితాల నేపథ్యంలో తీసిన ఈ చిత్రం, సామాజిక వాస్తవికతపై  యొక్క ఉత్తమ రచనగా గుర్తింపుపొందింది.
# ఇది అంతర్జాతీయంగా ప్రత్యేక గుర్తింపుపొందిన మొదటి డానిష్ చిత్రం.
# ఈ చిత్రం డానిష్ సాంస్కృతిక మంత్రిత్వశాఖచే డెన్మార్క్ సాంస్కృతికి సంబంధించిన పది చిత్రాలలో ఒకటిగా నిలిచింది.

## మూలాలు

## ఇతర లంకెలు
* 
* Det Danske Filminstitut

వర్గం:స్వీడన్
వర్గం:1966 సినిమాలు
మంచిరెడ్డి కిషన్‌రెడ్డి

**మంచిరెడ్డి కిషన్‌రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున ఇబ్రహీంపట్నం శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
కిషన్‌రెడ్డి 1953, ఏప్రిల్ 11న భూపాల్ రెడ్డి - పద్మమ్మ దంపతులకు తెలంగాణ రాష్ట్రం, రంగారెడ్డి జిల్లా, ఇబ్రహీంపట్నం మండలంలోని ఎలిమినేడు గ్రామంలో జన్మించాడు. వ్యవసాయ కుటుంబానికి చెందిన కిషన్‌రెడ్డి, హైదరాబాదులోని నిజాం కళాశాల నుండి 1975 బిఏ గ్రాడ్యుయేషన్ పూర్తి చేశాడు.

## వ్యక్తిగత జీవితం
కిషన్‌రెడ్డికి ముకుందతో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు.

## రాజకీయ విశేషాలు
కిషన్‌రెడ్డి తెలుగుదేశం పార్టీతో తన రాజకీయ జీవితాన్ని ప్రారంభించి, 2009లో తెలుగుదేశం పార్టీ తరపున ఇబ్రహీంపట్నం శాసనసభ నియోజకవర్గం నుండి పోటిచేసి కాంగ్రెస్ పార్టీ అభ్యర్థి మల్‌రెడ్డి రంగారెడ్డిపై 11,056 ఓట్ల మెజారిటీతో 13వ ఆంధ్రప్రదేశ్ శాసనసభకు ఎమ్మెల్యేగా గెలుపొందాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ తరపున ఇబ్రహీంపట్నం శాసనసభ నియోజకవర్గం నుండి పోటీచేసి స్వతంత్ర అభ్యర్థి ఎం. రాంరెడ్డిపై గెలుపొందాడు. తరువాత తెలంగాణ రాష్ట్ర సమితి పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై ఇబ్రహీంపట్నం శాసనసభ నియోజకవర్గం నుండి పోటీచేసి సమీప స్వతంత్ర అభ్యర్థి మల్‌రెడ్డి రంగారెడ్డి  పై 376 ఓట్ల మెజారిటీతో గెలుపొందాడు. మంచిరెడ్డి కిషన్ రెడ్డి 2022 జనవరి 26న రంగారెడ్డి జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు.

## హోదాలు
# 2000–2004: ఆంధ్రప్రదేశ్ రాష్ట్ర పరిశ్రమల అభివృద్ధి సంస్థ చైర్మన్
# 2016 మే 26 – 2018 సెప్టెంబరు 6: తెలంగాణ శాసనసభ గ్రంథాల కమిటీ చైర్మన్
# 2019 సెప్టెంబరు 22 - ప్రస్తుతం: ప్రభుత్వ హామీలపై కమిటీ చైర్మన్

## ఇతర వివరాలు
ఆస్ట్రేలియా, న్యూజిలాండ్, అమెరికా సంయుక్త రాష్ట్రాలు మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:1953 జననాలు
వర్గం:ఆంధ్రప్రదేశ్ శాసన సభ్యులు (2009)
వర్గం:రంగారెడ్డి జిల్లా వ్యక్తులు
వర్గం:రంగారెడ్డి జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:రంగారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:రంగారెడ్డి జిల్లా నుండి ఎన్నికైన శాసన సభ్యులు
ప్రపంచ తూనికలు, కొలతల దినోత్సవం

**ప్రపంచ తూనికలు, కొలతల దినోత్సవం** ప్రతి ఏట మే 20న ప్రపంచవ్యాప్తంగా నిర్వహించబడుతుంది. 1875, మే 20న ప్రపంచ తూనికలు, కొలతల శాఖ స్థాపించినందువల్ల ఈ దినోత్సవంను జరుపుకుంటున్నారు.

## చరిత్ర
1875, మే 20న  ప్రపంచంలోని 51 దేశాల ప్రతినిధులతో అమెరికాలోని శాన్ ఫ్రాన్సిస్కోలో ఒక సమావేశం జరిగింది. దాంతో మే 20వ తేదీని తూనికలు, కొలతల దినోత్సవంగా అమల్లోకి తీసుకొచ్చారు.

## లక్ష్యాలు
# కొనుగోలుదారులు, వినియోగదారుల రక్షణ కోసం, వారిని మోసాల నుంచి కాపాడేందుకు వివిధ ప్రాంతాల్లో అవగాహన కార్యక్రమాలు నిర్వహించడం
# వినియోగదారులు కొనుగోలు చేసే ప్రతి వస్తువు, పొందే సేవలు నాణ్యమైనవేనన్న నమ్మకం కలిగించడం

## మూలాలు

## ఇతర లంకెలు
* ప్రపంచ తూనికలు, కొలతల దినోత్సవ అధికారిక  వెబ్సైట్

వర్గం:అంతర్జాతీయ దినములు
వర్గం:ఉత్సవాలు
వర్గం:దినోత్సవాలు
దేవిరెడ్డి సుధీర్ రెడ్డి

**దేవిరెడ్డి సుధీర్ రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున ఎల్బీనగర్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. 2004 నుండి 2008 వరకు హైదరాబాదు పట్టణ అభివృద్ధి సంస్థ చైర్మన్ గా పనిచేశాడు. 2020 ఫిబ్రవరిలో మూడేళ్ళపాటు తెలంగాణ ప్రభుత్వం మూసీ రివర్ డెవలప్‌మెంట్ ఫ్రంట్ కార్పొరేషన్ లిమిటెడ్ ఛైర్మన్‌గా నియమించింది.

## జననం, విద్య
సుధీర్ రెడ్డి 1962, జూలై 27న జయచంద్రారెడ్డి - చంద్రకళ దంపతులకు యాదాద్రి భువనగిరి జిల్లా,రామన్నపేట మండలం, మునిపాంపుల గ్రామంలో జన్మించాడు. తండ్రి ఉమ్మడి ఆంధ్రప్రదేశ్ రాష్ట్రంలో ప్రభుత్వ ఉద్యోగిగా పనిచేశాడు. సుధీర్ రెడ్డి బిఏ వరకు చదువుకున్నాడు.

## వ్యక్తిగత జీవితం
సుధీర్ రెడ్డికి కమలారెడ్డితో వివాహం జరిగింది. వారికి ఇద్దరు కుమారులు ఉన్నారు.

## రాజకీయ విశేషాలు
1986లో హైదరాబాద్ మున్సిపల్ కార్పోరేషన్‌కు జరిగిన ఎన్నికల్లో పోటీచేసి తొలిసారి మలక్‌పేట నుంచి కార్పొరేటర్ గా ఎన్నికయ్యాడు. కాంగ్రెస్ ప్రభుత్వ హయాంలో 2004 నుంచి 2008 మధ్య హుడా చైర్మన్‌గా పనిచేశాడు. 2009లో కాంగ్రెస్ పార్టీ అభ్యర్థిగా ఎల్బీ నగర్ అసెంబ్లీ స్థానం నుండి పోటీ చేసి తన సమీప ప్రత్యర్థి టీడీపీ పార్టీ అభ్యర్థి ఎస్.వి.కృష్ణ ప్రసాద్ పై గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ పై పోటీ చేసి సమీప తెలుగుదేశం పార్టీ అభ్యర్థి ఆర్. కృష్ణయ్య పై ఓడిపోయాడు. 2018 లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి ముద్దగోని రామోహన్ గౌడ్  పై 17,848 ఓట్ల మెజారిటీతో గెలుపొందాడు. 2019లో తెలంగాణ రాష్ట్ర సమితిలో చేరిన ఆయనకు, 2020లో తెలంగాణ రాష్ట్ర ప్రభుత్వం మూసీ నది తీరప్రాంత అభివృద్ధి సంస్థ (మూసీ రివర్ ఫ్రంట్ డెవలప్మెంట్ కార్పొరేషన్ ) ఛైర్మన్‌గా నియమించింది.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1962 జననాలు
వర్గం:ఆంధ్రప్రదేశ్ శాసన సభ్యులు (2009)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:పార్టీలు ఫిరాయించిన రాజకీయ నాయకులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలంగాణ శాసన సభ్యులు (2023)
జాతీయ తీవ్రవాద వ్యతిరేక దినోత్సవం

**జాతీయ తీవ్రవాద వ్యతిరేక దినోత్సవం** మే 21న దేశవ్యాప్తంగా ప్రతి ఏట నిర్వహిస్తారు. భారతదేశ మాజీ ప్రధానమంత్రి స్వర్గీయ రాజీవ్ గాంధీ వర్ధంతి రోజును జాతీయ తీవ్రవాద వ్యతిరేక దినోత్సవంగా జరుపబడుతుంది.

## ప్రారంభం  , చరిత్ర
1991, మే 21న తమిళనాడు రాష్ట్రంలోని పెరంబదుర్‌ ఎన్నికల ప్రచారంలో ఎల్‌.టి.టి.ఇ. తీవ్రవాదులు జరిపిన దాడిలో రాజీవ్ గాంధీ మరణించాడు. ఆయన చనిపోయిన నాటినుండి విపి సింగ్ ప్రభుత్వం హయాంలో మే 21 తీవ్రవాద వ్యతిరేక దినోత్సవంగా ప్రకటించబడింది. శాంతి, సామరస్యం, మానవజాతి సందేశాన్ని వ్యాప్తి చేయడానికి, ప్రజల మధ్య ఐక్యతను పెంపొందించడానికి కూడా ఈ రోజును జరుపుకుంటారు.

## ఇతర వివరాలు
# తీవ్రవాద చర్యలు రూపుమాపి, దేశప్రజలు సహజీవనంతో మెలగాలన్నది ఈ దినోత్సవ ముఖ్య ఉద్దశ్యం.
# తీవ్రవాదాన్ని నిర్మూలించేందుకు ప్రతి ఒక్కరూ సహకరించాలన్న భావాన్ని ప్రజల్లో కల్పించేందుకు వివిధ కార్యక్రమాలు నిర్వహించి వారిచే తీవ్రవాద వ్యతిరేక దినం ప్రతిజ్ఞ చేయిస్తారు.

## మూలాలు

వర్గం:దినోత్సవాలు
వర్గం:ఉత్సవాలు
బీజాతీత సంఖ్య

* గణితంలో బీజీయ సంఖ్య అనేది వాస్తవ సంఖ్య కావచ్చు, సంకీర్ణ సంఖ్య కావచ్చు. అంతే కాకుండా, బీజాతీత సంఖ్య పూర్ణాంక గుణకాలతో కూడిన బహుపద సమీకరణానికి పరిష్కారం (లేదా మూలం, లేదా శూన్య బిందువు) కాకూడదు. అందరికీ పరిచయం అయిన , ''e అనేవి బీజాతీత సంఖ్యలకి ఉదాహరణలు.
* ఒక సంఖ్య బీజాతీతమా, కాదా అని తేల్చి చెప్పడం చాల కష్టం. కాని బీజాతీత సంఖ్యలు అరుదు కాదు. నిజానికి దరిదాపు అన్ని వాస్తవ సంఖ్యలు, దరిదాపు అన్ని సంకీర్ణ సంఖ్యలు బీజాతీతాలే! ఎందుకంటే, వాస్తవ సంఖ్యల సమితి అగణ్యమైన అనంతం. వీటిలో ఉప సమితి అయిన బీజీయ సంఖ్యలు గణ్యమైన అనంతం. మిగిలిన వాస్తవ సంఖ్యలు నిర్వచనం ప్రకారం బీజాతీతాలు. కేంటర్ ధర్మమా అని అగణ్యమైన అనంతం నుండి గణ్యమైన అనంతాన్ని తీసివేస్తే మిగిలేది అగణ్యమైన అనంతం. కనుక అగణ్యంగా అనంతమైనన్ని బీజాతీత సంఖ్యలు ఉన్నాయి!
* వాస్తవమూ, బీజాతీతమూ అయిన సంఖ్యలు అన్నీ అనిష్ప సంఖ్యలు అయి తీరాలి. ఎందుకంటే నిష్ప సంఖ్యలు అన్నీ బీజీయ సంఖ్యలు కనుక. దీని విపర్యం నిజం కాదు: అనిష్ప సంఖ్యలు అన్నీ బీజాతీతాలు కావు. ఉదాహరణకి \sqrt 2  అనిష్ప సంఖ్యే కాని బీజాతీతం కాదు; ఎందువల్లనంటే \sqrt 2 బహుపద సమీకరణం అయిన  కి ఒక మూలం కనుక. మరొక ఉదాహరణ: సువర్ణ నిష్పత్తి  అనే బహుపద సమీకరణానికి మూలబిందువు.

వర్గం:సంఖ్యలు
టి.ప్రకాశ్ గౌడ్

**తొలకంటి ప్రకాష్ గౌడ్,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున రాజేంద్రనగర్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. ఆయన 2018లో శాసనసభలో పబ్లిక్ అండర్ టేకింగ్స్ కమిటీ సభ్యుడిగా ఉన్నాడు.

## జననం, విద్య
ప్రకాష్ గౌడ్ 1959, మే 5న గండయ్య గౌడ్ - లక్ష్మమ్మ దంపతులకు తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని మైలార్‌దేవపల్లి గ్రామంలో జన్మించాడు. పదవ తరగతి వరకు చదువుకున్నాడు.

## వ్యక్తిగత జీవితం
ప్రకాష్ గౌడ్ కు సులోచనతో వివాహం జరిగింది. వారికి ముగ్గురు కుమారులు, ఇద్దరు కుమార్తెలు ఉన్నారు.

## రాజకీయ విశేషాలు
తెలుగుదేశం పార్టీతో తన రాజకీయ జీవితాన్ని ప్రారంభించిన ప్రకాశ్ గౌడ్, ఆ పార్టీలో నాయకుడిగా కీలకపాత్ర పోషించాడు. 2009లో 13వ ఆంధ్రప్రదేశ్ శాసనసభకు, 2014లో జరిగిన 1వ తెలంగాణ శాసనసభకు తెలుగుదేశం పార్టీ పై రాజేంద్రనగర్ శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి కాసాని జ్ఞానేశ్వర్ పై రెండుసార్లు గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై రాజేంద్రనగర్  నియోజకవర్గం నుండి పోటీ చేసి సమీప తెలుగుదేశం పార్టీ అభ్యర్థి రేణుకుంట్ల గణేష్ పై 25,881 ఓట్ల మెజారిటీతో గెలుపొందాడు.  భారత్ రాష్ట్ర సమితి  రాజేంద్రనగర్ శాసన సభ నియోజకవర్గం ఎమ్మెల్యే టి. ప్రకాశ్ గౌడ్,2024 జూలై 12 శుక్రవారం రోజున సాయింత్రం  ముఖ్యమంత్రి రేవంత్ రెడ్డి నివాసంలో కాంగ్రెస్ పార్టీ లో చేరారు
.
### శాసనసభకు పోటీ

## ఇతర వివరాలు
ఆస్ట్రేలియా, యునైటెడ్ అరబ్ ఎమిరేట్స్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1959 జననాలు
వర్గం:రంగారెడ్డి జిల్లా వ్యక్తులు
వర్గం:రంగారెడ్డి జిల్లా రాజకీయ నాయకులు
వర్గం:రంగారెడ్డి జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2014)
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:తెలంగాణ శాసన సభ్యులు (2023)
గూడెం మహిపాల్ రెడ్డి

**గూడెం మహిపాల్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు.భారత్ రాష్ట్ర సమితి పార్టీ తరపున పటాన్‌చెరు శాసనసభ నియోజకవర్గం శాసన సభ్యుడిగా గెలిచి కాంగ్రెస్ పార్టీ లో చేరాడు.

## జననం, విద్య

మహిపాల్ రెడ్డి 1963, సెప్టెంబరు 19న సత్తిరెడ్డి, మణెమ్మ దంపతులకు తెలంగాణ రాష్ట్రం, సంగారెడ్డి జిల్లా, పటాన్‌చెరు మండలం, పటాన్‌చెరు గ్రామంలో జన్మించాడు. 1977లో పటాన్‌చెరులోని జిల్లా పరిషత్ ఉన్నత పాఠశాల నుండి 10వ తరగతి పూర్తిచేశాడు.

## వ్యక్తిగత జీవితం
మహిపాల్ రెడ్డికి యాదమ్మతో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు.

## రాజకీయ విశేషాలు
1991లో తన రాజకీయ జీవితాన్ని ప్రారంభించిన మహిపాల్ రెడ్డి 1991లో ట్రేడ్ యూనియన్ లీడర్ గా, 1995లో పటాన్‌చెరు ఎంపిటీసిగా, 2002లో మెదక్ జిల్లా ఎంపిటీసి సభ్యుల ఫోరం అధ్యక్షుడిగా పనిచేశాడు. స్వతంత్ర అభ్యర్థిగా పోటీచేసి ఓడిపోయిన మహిపాల్ రెడ్డి 2009లో బహుజన్ సమాజ్ పార్టీలో చేరాడు. తెలంగాణ రాష్ట్రం ఏర్పడిన తరువాత 2014లో టీఆర్ఎస్ పార్టీలో చేరాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ పై పోటీ చేసి సమీప తెలుగుదేశం పార్టీ అభ్యర్థి స్వప్న దేవ్ పై 18,886 ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి కాట శ్రీనివాస్ గౌడ్  పై 37,699 ఓట్ల మెజారిటీతో గెలుపొందాడు. 2023  భారత్ రాష్ట్ర సమితిలో ఉంటు వరుసగా మూడు సార్లు పటాన్ చెరు శాసనసభ నియోజకవర్గం నుండి విజయం సాధించారు. భారత్ రాష్ట్ర సమితి  నాయకుడు పటాన్ చెరు నియోజకవర్గం శాసన సభ్యులు గూడెం మహిపాల్ రెడ్డి 15 జూలై 2024 సోమవారం రోజున ముఖ్యమంత్రి రేవంత్ రెడ్డి సమక్షంలో భారత జాతీయ కాంగ్రెస్ పార్టీలో చేరి పార్టీ కండువా కప్పు కున్నాడు.  

## ఇతర వివరాలు
చైనా, సింగపూర్, అమెరికా సంయుక్త రాష్ట్రాలు మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:1963 జననాలు
వర్గం:సంగారెడ్డి జిల్లా వ్యక్తులు
వర్గం:సంగారెడ్డి జిల్లా రాజకీయ నాయకులు
వర్గం:సంగారెడ్డి జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2023)
వర్గం:భారత జాతీయ కాంగ్రెస్ రాజకీయ నాయకుడు
పశ్య రామిరెడ్డి

**పశ్య రామిరెడ్డి** తెలంగాణ సాయుధ పోరాట యోధుడు, స్వాతంత్ర్య సమరయోధుడు.

## జననం
రామిరెడ్డి 1925లో నల్లగొండ జిల్లా, హుజూర్‌నగర్ పట్టణంలో జన్మించాడు.

## జీవిత విశేషాలు
రామిరెడ్డికి భార్య, ఇద్దరు కుమార్తెలు, కుమారుడున్నారు. ఆయన కుమార్తె పశ్య పద్మ సీపీఐ రాష్ట్ర కార్యదర్శి వర్గసభ్యురాలిగా, రైతుసంఘం రాష్ట్ర ప్రధాన కార్యదర్శిగా బాధ్యతలు నిర్వహిస్తున్నది.

## ఉద్యమ ప్రస్థానం
చిన్నతనం నుంచే వామపక్ష భావజాలానికి ఆకర్షితులైన రామిరెడ్డి, భారత కమ్యూనిస్టు పార్టీలో చేరి వివిధ ఉద్యమాల్లో చురుగ్గా పనిచేశాడు. నిజాం పాలనకు వ్యతిరేకంగా జరిగిన తెలంగాణ సాయుధ పోరాటం ప్రధాన పాత్ర పోషించడమేకాకుండా రైతాంగ పోరాట దళాలకు కొరియర్‌గా పనిచేశాడు. 60 ఏళ్ళుగా కమ్యూనిస్టు ఉద్యమంలో పనిచేసిన రామిరెడ్డి, గత 30 ఏళ్లుగా హుజూర్‌నగర్‌ పట్టణ సీపీఐ పార్టీ కార్యదర్శిగా ఉన్నాడు.

## మరణం
ఇతడు 2019, మే 17న కోదాడకు వెళ్లి వస్తూ గుండెపోటుతో మరణించాడు.

## మూలాలు

వర్గం:1925 జననాలు
వర్గం:2019 మరణాలు
వర్గం:సూర్యాపేట జిల్లా కమ్యూనిస్టు నాయకులు
వర్గం:తెలంగాణ సాయుధ పోరాట యోధులు
వర్గం:స్వాతంత్ర్య సమర యోధులు
వర్గం:తెలుగువారు
రోమియో (2014 సినిమా)

**రోమియో** 2014, అక్టోబరు 10న విడుదలైన తెలుగు చలనచిత్రం. గోపి గణేష్ దర్శకత్వం వహించిన ఈ చిత్రంలో సాయిరాం శంకర్, అడోనిక జంటగా నటించగా, సునీల్ కష్యప్ సంగీతం అందించాడు. దర్శకుడిగా గోపి గణేష్ కు ఇది తొలిచిత్రంకాగా, అడోనిక తెలుగులో తొలిసారిగా ఈ చిత్రంలో నటించింది. ఈ చిత్రానికి పూరీ జగన్నాథ్ కథ, మాటలు అందించాడు.

## కథ
న్యూయార్క్ లో ఉండే సమంత (అడోనిక)కు ఒంటరిగా ప్రయాణం చేయడమంటే ఇష్టం ఉండడంతో ఇంట్లోవాళ్లను ఒప్పించి యూరప్ పర్యటనకు వెళ్తుంది. యూరప్ పర్యటనలో భాగంగా ఇటలీలోని రోమ్ నగరానికి చేరుకున్నప్పుడు రోమ్ నగరంలో సమంతను కిట్టు (సాయిరాం శంకర్) చూసి వెంటాడుతుంటాడు. ప్లాన్ ప్రకారం సమంతకు దగ్గరై పాస్‌పోర్ట్ ను తన దగ్గరే పెట్టుకుని ఏడిపిస్తుంటాడు. కావాలనే తన పాస్‌పోర్ట్ తీసుకొని ఏడిపిస్తున్నాడని తెలుసుకున్న సమంత, కిట్టూని నిలదీస్తుంది. దాంతో కిట్టు తన ఫ్లాష్‌బ్యాక్‌ను చెపుతాడు. అయితే కిట్టు ఫ్లాష్ బ్యాక్ కు, సమంతకు లింకేమిటి? ఈ చిత్రంలో అతిధి పాత్రలు పోషించిన రవితేజ, ఆలీ, జయసుధ, నాగబాబులకు పాత్రల ఎంటీ?  కిట్టు, సమంతల కథ చివరకు ఏమైందనేదే 'రోమియో' సినిమా.

## నటవర్గం
* సాయిరాం శంకర్ (కిట్టు)
* శ్రద్ధా ఆర్య
* అడోనిక (సమంత) 
* సుబ్బరాజు
* ప్రగతి
* రవితేజ
* ఆలీ
* జయసుధ
* నాగబాబు

## పాటల జాబితా
ఈ చిత్రం లోని పాటలను విశ్వా , భాస్కర భట్ల రవికుమార్ , పైడిశెట్టి రామ్, సునీల్ కశ్యప్ రచన చేసినారు.

ఆజా ఆజా , గానం. శ్రావణ భార్గవి

ఈ అమ్మాయిలు , రచన: అనంత శ్రీరామ్ , గానం. సునీల్ కశ్యప్

ప్రాణమా, గానం.సునీల్ కశ్యప్

నీలో నీలో, గానం . అల్ఫాన్స్

నాలో చెరగని , గానం.కార్తీక్, రంజిత్

రోమియో రాక్ , గానం . సునీల్ కశ్యప్.

## సాంకేతికవర్గం
* దర్శకత్వం: గోపి గణేష్
* నిర్మాత: దొరైస్వామి
* రచన: పూరీ జగన్నాథ్
* సంగీతం: సునీల్ కష్యప్
* ఛాయాగ్రహణం: పి.జి. వింద
* కూర్పు - నవీన్ నూలి

## మూలాలు

## ఇతర లంకెలు
*

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:రవితేజ నటించిన సినిమాలు
వర్గం:ఆలీ నటించిన సినిమాలు
వర్గం:జయసుధ నటించిన సినిమాలు
వర్గం:2014 తెలుగు సినిమాలు